CELEX: 32002R0933
Language: el
Date: 2002-05-31 00:00:00
Title: Κανονισμός (ΕΚ) αριθ. 933/2002 της Επιτροπής, της 31ης Μαΐου 2002, σχετικά με το άνοιγμα και τον τρόπο διαχείρισης δασμολογικών ποσοστώσεων για ορισμένα γεωργικά προϊόντα καταγωγής Ελβετίας και την κατάργηση του κανονισμού (EΚ) αριθ. 851/95

Avis juridique important

|

32002R0933

Κανονισμός (ΕΚ) αριθ. 933/2002 της Επιτροπής, της 31ης Μαΐου 2002, σχετικά με το άνοιγμα και τον τρόπο διαχείρισης δασμολογικών ποσοστώσεων για ορισμένα γεωργικά προϊόντα καταγωγής Ελβετίας και την κατάργηση του κανονισμού (EΚ) αριθ. 851/95  

Επίσημη Εφημερίδα αριθ. L 144 της 01/06/2002 σ. 0022 - 0024

Κανονισμός (ΕΚ) αριθ. 933/2002 της Επιτροπήςτης 31ης Μαΐου 2002σχετικά με το άνοιγμα και τον τρόπο διαχείρισης δασμολογικών ποσοστώσεων για ορισμένα γεωργικά προϊόντα καταγωγής Ελβετίας και την κατάργηση του κανονισμού (EΚ) αριθ. 851/95Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 2002/309/ΕΚ, Ευρατόμ του Συμβουλίου και της Επιτροπής σχετικά με τη συμφωνία επιστημονικής και τεχνολογικής συνεργασίας, της 4ης Απριλίου 2002, σχετικά με τη σύναψη επτά συμφωνιών με την Ελβετική Συνομοσπονδία(1), και ιδίως την συμφωνία όσον αφορά το εμπόριο γεωργικών προϊόντων(2), εφεξής καλούμενη "η συμφωνία", και ιδίως το άρθρο 2,Εκτιμώντας τα ακόλουθα:(1) Είναι απαραίτητο να προβλεφθεί άνοιγμα των δασμολογικών ποσοστώσεων που εκτίθενται στο παράρτημα 2 της συμφωνίας και να καθοριστούν οι τρόποι διαχείρισής τους.(2) Tις εν λόγω δασμολογικές ποσοστώσεις θα διαχειρίζονται οι κοινοτικές αρχές και τα κράτη μέλη, σύμφωνα με το σύστημα διαχείρισης των δασμολογικών ποσοστώσεων που προβλέπεται στα άρθρα 308α, 308β και 308γ του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό των διατάξεων εφαρμογής του κανονισμού (EΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα(3), όπως τροποποιήθηκε τελευταία από τον κανονισμό (EΚ) αριθ. 444/2002, της Επιτροπής(4).(3) Για την υπαγωγή στο πλεονέκτημα των εν λόγω δασμολογικών ποσοστώσεων, τα προϊόντα πρέπει να είναι καταγωγής Ελβετίας, σύμφωνα με τους κανόνες που αναφέρονται στο άρθρο 4 της συμφωνίας.(4) Η δασμολογική ποσόστωση για τα επιτραπέζια κεράσια του κωδικού ΣΟ 0809 20 95 αντικαθιστά τη δασμολογική ποσόστωση για το ίδιο προϊόν, η οποία χορηγήθηκε με τον αύξοντα αριθμό 09.0901, βάσει του κανονισμού (EΚ) αριθ. 851/95 του Συμβουλίου(5). Ο εν λόγω κανονισμός καθίσταται πλέον περιττός και πρέπει να καταργηθεί από την ημερομηνία θέσης σε ισχύ της συμφωνίας.(5) Tα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Βάσει της παραγράφου 2 οι δασμολογικές ποσοστώσεις για τα προϊόντα καταγωγής Ελβετίας που απαριθμούνται στο παράρτημα του παρόντος κανονισμού θα ανοίγονται ετησίως και με τους δασμολογικούς συντελεστές που εκτίθενται στο παράρτημα αυτό, από την 1η Ιανουαρίου έως τις 31 Δεκεμβρίου.2. Το 2002, οι δασμολογικές ποσοστώσεις θα ανοίγονται από την 1η Ιουνίου έως τις 31 Δεκεμβρίου. Οι ετήσιες ποσότητες θα περιορίζονται ανάλογα με τον αριθμό μηνών κατά τον οποίο θα ανοίγονται οι δασμολογικές ποσοστώσεις. Κάθε δεκαδική ποσότητα η οποία θα προκύπτει από τον εν λόγω υπολογισμό θα στρογγυλεύεται στον αμέσως επόμενο τόνο.Άρθρο 2Η Επιτροπή θα διαχειρίζεται τις δασμολογικές ποσοστώσεις που αναφέρονται στο άρθρο 1, σύμφωνα με τα άρθρα 308α, 308β και 308γ του κανονισμού (EΟΚ) αριθ. 2454/93.Άρθρο 3Ο κανονισμός (EΚ) αριθ. 851/95 θα καταργηθεί από την 1η Ιουνίου 2002Άρθρο 4Ο παρών κανονισμός αρχίζει να ισχύει την έβδομη ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 31 Μαΐου 2002.Για την ΕπιτροπήFrederik BolkesteinΜέλος της Επιτροπής(1) ΕΕ L 114 της 30.4.2002, σ. 1.(2) ΕΕ L 114 της 30.4.2002, σ. 132.(3) ΕΕ L 253 της 11.10.1993, σ. 1.(4) ΕΕ L 68 της 12.3.2002, σ. 11.(5) ΕΕ L 86 της 20.4.1995, σ. 7.ΠΑΡΑΡΤΗΜΑΚατάλογος δασμολογικών ποσοστώσεωνΜε την επιφύλαξη των κανόνων για την ερμηνεία της συνδυασμένης ονοματολογίας, το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όταν των κωδικών ΣΟ προηγείται ένα "ex", το προτιμησιακό καθεστώς καθορίζεται από το περιεχόμενο των κωδικών ΣΟ και από αυτό της αντίστοιχης περιγραφής, σε συνδυασμό.>ΘΕΣΗ ΠΙΝΑΚΑ>